
ΑΘΗΝΑ 
22 ΑΠΡΙΛΙΟΥ 1992 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Μεταβίβαση αρμοδιοτήτων του Αρχηγού του Γενικού Επιτε¬ 
λείου Στρατού σε Ανώτατους και Ανώτερους Αξιωματι¬ 
κούς από τις ανατεθείσες σ’ αυτόν από τον Υφυπουργό 

Εθνικής Άμυνας. 1 

Τροποποίηση της 51240/21.9.90 (ΦΕΚ 628/Β/1.10.90) 
Υπουργικής Απόφασης «Σύσταση και συγκρότηση των Πε¬ 
ριφερειακών Γνωμοδοτικών Επιτροπών του άρθρου 8 του 
Ν. 1892/90 και καθορισμός της διαδικασίας λειτουργίας 
τους, όπως τροποποιήθηκε και συμπληρώθηκε με την 

52947/2.11.90 (ΦΕΚ/Β/7.11.90) απόφαση».2 

.παλλαγή ορισμένων εμπορευμάτων, που εναποτίθενται με 
έγκριση της Τελωνειακής αρχής σε ιδιωτικές αποθήκες ή 
χώρους από τα μειωμένα δικαιώματα υπερημερίας. ... 3 
Τροποποίηση απόφασης συγκρότησης Ομάδας Εργασίας για 
την εναρμόνιση του ενιαίου κοινοτικού συστήματος Φ.Π.Α. 
ενόψει της κατάργησης των φορολογικών συνόρων. ... 4 
Άρήγηση επιδόματος εορτών Πάσχα 1992 στους βοηθημα- 


τούχους των ΚΑΦ. 5 

Τροποποίηση των παρ. 1 και 3 του άρθρου 13 του Οργανι¬ 
σμού του Ταμείου Ασφαλίσεως Συμβολαιογράφων. ... 6 
'.ύξηση των χορηγουμένων μερισμάτων από το Επικουρικό 

Ταμείο Ελληνικής Χωροφυλακής. 7 

Τροποποίηση απόφασης διορισμού μελών του Δ.Σ. του Τα¬ 
μείου διαχείρισης πιστώσεων για εκτέλεση αρχαιολογικών 

έργων. 8 

ινάθεση αρμοδιοτήτων στον Υποναύαρχο - Υπαρχηγό ΑΣ 
Πλακιώτη Μάρκο. 9 


Καθορισμός λεπτομερειών για την εφαρμογή των διατάξεων 
της παραγράφου 4 του άρθρου 23 των Προεδρικών Δια¬ 
ταγμάτων 243/1987 και 244/1987 (Α’ 104) σχετικά 
με την αφαίρεση των Κρατικών πινακίδων κυκλοφορίας 
και της άδειας κυκλοφορίας των Ε.Δ.Χ. αυτοκινήτων (ταξί 
- αγοραίων) καθώς και της ειδικής άδειας οδήγησης 

Ε.Δ.Χ. αυτοκινήτών του οδηγού.10 

αντικατάσταση διατάξεων της 18200/1979 απόφασης του 
Υπουργού Συγκοινωνιών «περί καθορισμού προϋποθέσεων 
και διαδικασίας χορηγήσεως στοιχείων κυκλοφορίας διά 
δοκιμαστικήν κυκλοφορίαν αυτοκινήτων οχημάτων ή μο¬ 
τοσικλετών» (Β’ 548), όπως αντικαταστάθηκε με την με 

αριθμό 688/1980 (Β' 140) όμοια.11 

Τροποποίηση εν μέρει της 32/90 απόφασης του Κ.Σ. Γαρδι- 
κίου Σουλίου, περί συστάσεως Νομικού Προσώπου «Σχο¬ 
λική Επιτροπή Νηπιαγωγείου - Δημοτικού Σχολείου - Γυ¬ 
μνασίου (Σχολικού Κέντρου) Κοινότητας Γαρδικίου Σου¬ 
λίου Νομ. Θεσπρωτίας. 12 


Συγκρότηση Πρωτοβάθμιας Επιτροπής για τον έλεγχο Σταυ- 
λισμού και επιχειρήσεων επεξεργασίας ζωικών προϊόντων 


περιφέρειας Ν. Κυκλάδων.....13 

Συγκρότηση Δευτεροβάθμιας Επιτροπής για τον έλεγχο 
Σταυλισμού και επιχειρήσεων επεξεργασίας ζωικών προϊό¬ 
ντων περιφέρειας Ν.’Κυκλάδων.14 

Σύσταση ίδιου Νομικού Προσώπου στην Κοινότητα Σπαρτιάς 
Νομ. Φθιώτιδας με την επωνυμία «Σχολική Επιτροπή Δη¬ 
μοτικού Σχολείου Σπαρτιάς».15 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.010/15/373612 (1) 


Μεταβίβαση αρμοδιοτήτων του Αρχηγού του Γενικού Επιτελείου 

Στρατού σε Ανωτάτους και Ανώτερους Αξιωματικούς από τις 

ανατεθείσες σ’ αυτόν από τον Υφυπουργό Εθνικής Άμυνας. 

Ο ΑΡΧΗΓΟΣ 

ΤΟΥ ΓΕΝΙΚΟΥ ΕΠΙΤΕΛΕΙΟΥ ΣΤΡΑΤΟΥ 
Έχοντας υπόψη: 

α. Τις διατάξεις του άρθρου 7 του Ν. 660/77 «Περί Υπουρ¬ 
γείου Εθνικής Άμυνας και των Οργάνων της Ανωτάτης Διοική- 
σεως και Ελέγχου των Ενόπλων Δυνάμεων». 

β. Την με αριθ. Φ.010/3/96849/Σ.487/13 Μαρ. 92/ 
Απόφαση του Υφυπουργού Εθνικής Αμύνης «Περί μεταβιβάσεως 
Αρμοδιοτήτων στους Αρχηγούς των Γενικών Επιτελείων των 
Ενόπλων Δυνάμεων η οποία δημοσιεΰθηκε στο ΦΕΚ 229/Α - / 
3.4.1992, αποφασίζουμε: 

^ Άρθρο 1 

Μεταβιβάζουμε στον ΒΥ/ΓΕΣ την αρμοδιότητα που περιλαμ¬ 
βάνεται αναλυτικά στο Παράρτημα «Α» αυτής της αποφάσεως, η 
οποία μας ανατέθηκε από τον Υφυπουργό Εθνικής Αμύνης. 

Άρθρο 2 

Η παρούσα με το Παράρτημά της τίθεται σε ισχύ από της δη- 
μοσιεύσεώς της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 4 Απριλίου 1992 
Ο Αρχηγός 

Αντ/γος ΔΗΜΗΤΡΙΟΣ ΣΚΑΡΒΕΛΗΣ 

ΓΕΝΙΚΟ ΕΠΙΤΕΛΕΙΟ ΣΤΡΑΤΟΥ 
ΔΝΣΗ ΟΡΓΑΝΩΣΕΩΣ/3β 
04 Απρ. 92 

ΠΑΡΑΡΤΗΜΑ «Α» ΣΤΗ 
Φ.Ο10/15/373612 

Π ΙΝΑΚΑΣ 

Μεταβιβαζόμενων Αρμοδιοτήτων του Αρχηγού του Γενικού Επι¬ 
τελείου Στρατού σε Ανώτατους Αξιωματικούς του Στρατού Ξη- 
ράς από τις Ανατεθείσες σ’ αυτόν από τον ΥΦΕΘΑ. 


Α/Α 

ΝΟΜΟΘΕΤΙΚΗ 

ΔΙΑΤΑΞΗ 

ΑΡΜΟΔΙΟΤΗΤΕΣ 

ΟΡΓΑΝΟ 

ΣΤΟ ΟΠΟΙΟ 
ΜΕΤΑΒΙΒΑΖΟΝΤΑΙ 

1 

ΠΔ 265/89 
Άρθρο 96 

Χορήγηση αδειών οε περίπτωση 
κατεπείγουσας ανάγκης στο διά¬ 
στημα που μεσολαβεί από την προκή¬ 
ρυξη των εκλογών μέχρι την ημέρα 
της ψηφοφορίας στο Στρατιωτικό 
Προσωπικό ως και στους Πολιτι¬ 
κούς Υπαλλήλους του Υπουργείου 
Εθνικής Αμύνης 

ΒΥ/ΓΕΣ 

Αριθ. 17135/ΔΙΟΑΑ 447 (2) 

Τροποποίηση της 51240/21.9.90 (ΦΕΚ 628/Β/1.10.90) 

Υπουργικής Απόφασης «Σύσταση και συγκρότηση των Περι¬ 
φερειακών Γυωμοδοτικών Επιτροπών του άρθρου 8 του Ν. 

1892/90 και καθορισμός της διαδικασίας λειτουργίας τους, 

όπως τροποποιήθηκε και συμπληρώθηκε με την 52947/ 

2.11.90 (ΦΕΚ/Β/7.11.90) απόφαση». 

Ο ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη τις διατάξεις: 

1. Του Ν. 1892/90 «Για τον εκσυγχρονισμό και την ανά¬ 
πτυξη και άλλες διατάξεις» και ειδικότερα τα άρθρα 1 έως και 23 
αυτού. 

2. Του Π.Δ. 394/91 «Περί Οργανισμού του Υπουργείου Εθνι¬ 
κής Οικονομίας». 

3. Του Π.Δ. 500/91 «Σύσταση Γενικής Γραμματείας Ιδιωτι¬ 
κών Επενδύσεων, Δημοσίων Επενδύσεων, Περιφερειακής Πολι¬ 
τικής και Ανάπτυξης καθώς και Διεύθυνσης Τουριστικής Πολιτι¬ 
κής και Ανάπτυξης» (Α 181). 

4. Τον Ν. 1622/1986 (ΦΕΚ 92Α/14.7.1986) «Τοπική Αυ¬ 
τοδιοίκηση Περιφερειακή Ανάπτυξη και Δημοκρατικός Προ¬ 
γραμματισμός» και ειδικότερα το άρθρο 68 αυτού. 

5. Τις διατάξεις του Ν. 1558/1985 «Κυβέρνηση και Κυβερ¬ 
νητικά Όργανα». 

6. Του Π.Δ. 51/1987 (ΦΕΚ 26/Τ.Α./6.3.1987) «Καθορι¬ 
σμός των Περιφερειών της Χώρας για το σχεδίασμά, προγραμ¬ 
ματισμό και συντονισμό της Περιφερειακής Ανάπτυξης». 

7. Του Π.Δ. 333/8.7.1988 (ΦΕΚ 154/Τ.Α./13.7.1988) 
«Αναδιάρθρωση και σύσταση νέων Δ/νσεων Περιφερειακής Ανά¬ 
πτυξης του Υπουργείου-Εθνικής Οικονομίας». 

8. Την Υ 1687/17.2.1992 κοινή απόφαση του Πρωθυπουρ¬ 
γού και του Υπουργού Εθνικής Οικονομίας «Καθορισμός Αρμο¬ 
διοτήτων των Υφυπουργών Εθνικής Οικονομίας» (Β 104). 

9. Τις Υπηρεσιακές ανάγκες. 

10. Την πρόταση του αρμοδίου φορέα, αποφασίζουμε: 

Άρθρο 1 

Τροποποιούμε: 

1. Την παράγραφο Ε' «ΠΕΡΙΦΕΡΕΙΑΚΗ ΓΝΩΜΟΔΟΤΙΚΗ 
ΕΠΙΤΡΟΠΗ ΠΕΛΟΠΟΝΝΗΣΟΥ» του άρθρου 5 της 51240/ 


21.9.1990 (ΦΕΚ 628/Β/1.10.1990) Υπουργικής Απόφασης 
όπως συμπληρώθηκε με το άρθρο 1 της 52947/2.11.1990 
(ΦΕΚ 698/Β/7.11.90) απόφασης και τροποποιήθηκε μεταγε¬ 
νέστερα, ως προς τα μέλη 5 και 9 ως εξής: 

5. Παναγιώτης Εξηνταβελώνης, Προϊστάμενος του Ινστιτού¬ 
του Γεωλογικών και Μεταλλευτικών Ερευνών Πελοποννήσου ως 
τακτικό μέλος, εκπρόσωπος του τμήματος Βιομηχανίας της Νο¬ 
μαρχίας Αρκαδίας σε αντικατάσταση του Θεόδωρου Τριάντου με 
αναπληρωτή τον Ιωάννη Κοκκινάκη, Γεωλόγο του ως άνω Ινστι¬ 
τούτου. 

9. Κων/νος Ζαραφέτας, Προϊστάμενος της Γεωτεχνικής Υπη¬ 
ρεσίας του Καταστήματος ΑΤΕ Τρίπολης, αναπληρωματικό μέ¬ 
λος - εκπρόσωπος της Αγροτικής Τράπεζας Ελλάδος σε αντικα¬ 
τάσταση του Χαράλαμπου Παπαγεωργίου. 

Άρθρο 2 

1. Κατά τα λοιπά ισχύουν οι διατάξεις της 51240/21.9.90 
(ΦΕΚ 628/Β/1.10.90) Υπουργικής Απόφασης όπως συμπλη¬ 
ρώθηκε και τροποποιήθηκε με το άρθρο 1 της 52947/2.11.90 
(ΦΕΚ 698/Β/7.11.90) απόφασης. 

2. Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 10 Μαρτίου 1992 

Ο ΥΦΥΠΟΥΡΓΟΣ 

ΚΩΝ.ΔΟΥΣΗΣ 

Αριθ. Τ. 2539/514/Α.0019 (3) 

Απαλλαγή ορισμένων εμπορευμάτων, που εναποτίθενται με 
έγκριση της Τελωνειακής αρχής σε ιδιωτικές αποθήκες ή χώ¬ 
ρους από τα μειωμένα δικαιώματα υπερημερίας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 11 του άρθρου 67 του Ν. 1165/18 
«περί Τελωνειακού Κώδικος». 

2. Αίτημα αυτοκινητοβιομηχανίας που λειτουργεί υπό το κα¬ 
θεστώς τελωνειακής επίβλεψης του Ν. 1573/85. 

3. Την αριθ. Υ. 1660/1007556/116/0006Α/23.1.92 
Κοινή Απόφαση του Πρωθυπουργού και του Υπουργού Οικονομι¬ 
κών «περί ανάθεσης αρμοδιοτήτων στον Υφυπουργό Οικονομι¬ 
κών», αποφασίζουμε: 

Άρθρο Μόνο 

Το αναφερόμενο στο εδάφιο δ' του άρθρου 1 της Τ. 3960/ 
776/15.11.90 απόφασής μας χρονικό διάστημα των δύο (2) 
μηνών εκτείνεται σε έξι (6) μήνες. 

Η παρούσα απόφαση να δημοσιευθεί στην Εφημερίδα της Κυ¬ 
βερνήσεως. 

Αθήνα, 7 Απριλίου 1992 

Ο ΥΦΥΠΟΥΡΓΟΣ 

ΚΩΙΜ/ΝΟΣ ΓΙΑΤΡΑΚΟΣ 

Αριθ. 1032222/400/0006Ά (4) 

Τροποποίηση απόφασης συγκρότησης Ομάδας Εργασίας για την 
εναρμόνιση του ενιαίου κοινοτικού συστήματος Φ.Π.Α. ενόψει 
της κατάργησης των φορολογικών συνόρων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τα άρθρα 89 και 128 του Π.Δ. 284/88 «Οργανισμός 
Υπουργείου Οικονομικών», όπως τροποποιήθηκε και ισχύει σή¬ 
μερα. 

2. Τις διατάξεις του άρθρου 34 του Ν. 1914/1990 και της 
παραγράφου 5 του άρθρου 105 του Ν. 1892/90. 

3. Τις αριθμ. 1005757/81/0006Α720.1.92 και 
1020813/254/0006Α’/28.2.92 αποφάσεις μας. 

4. Το αριθμ. 0.239/9/Γ.0018/30.3.92 έγγραφο της Δ/ 
νσης Τελωνειακών Οικονομικών Συστημάτων (Δ 18). 

5. Την αριθμ. 1092170/1378/0006Α’/15.10.91 από¬ 
φαση μεταβίβασης εξουσίας να υπογράφει «Με εντολή Υπουρ¬ 
γού» στον Γενικό Δ/ντή Διοικητικής Υποστήριξης, αποφασί¬ 
ζουμε: 

Α. Τροποποιούμε την αριθμ. 1005757 / 81 / ΟΟΟόΑ'/ 
20.1.92 απόφαση συγκρότησης Ομάδας Εργασίας για την εναρ¬ 
μόνιση του ενιαίου κοινοτικού συστήματος Φ.Π.Α. ενόψει της κα¬ 
τάργησης των φορολογικών συνόρων, όπως αυτή τροποποιήθηκε 
με την αριθμ. ί020813/254/0006Α'/28.2.92 απόφασή μας 
και αντικαθιστούμε το αναπληρωματικό μέλος αυτής Παναγιώτη 
Φράγκο, ΠΕ/Α' Τελωνειακών, υπάλληλο της Δ/νσης Τελωνεια¬ 
κών Οικονομικών Συστημάτων (Δ 18) με τον Νικόλαο Ασημακό- 
πουλο, ΠΕ/Α’ Τελωνειακών που υπηρετεί στο Α' Τμήμα της 
ιδίας Δ/νσης. 

Β. Κατά τα λοιπά ισχύει η αριθμ. 1005757/81/0006Α'/ 
20.1.92 απόφασή μας, όπως αυτή τροποποιήθηκε με την αριθμ. 
1020813/254/0006Α'/28.2.92 απόφαση. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 8 Απριλίου 1992 

Με εντολή Υπουργού 
Ο Γενικός Διευθυντής 
ΚΩΝ/ΝΟΣ ΛΕΚΚΑΣ 

- + - 

Αριθ. 12312 (5) 

Χορήγηση επιδόματος εορτών Πάσχα 1992 στους βοηθηματού- 
χους των ΚΑΦ. 


Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 


Έχοντας υπόψη: 

1. Τις διατάξεις της παρ. 2 του άρθρου 1 του Ν.Δ. 4577/ 
1966 «Περί τροποποιήσεως και συμπληρώσεως της νομοθεσίας 
περί κοινωνικής ασφαλίσεως και περί ετέρων τινών διατά¬ 
ξεων». 

2. Τις διατάξεις του Ν. 1558/85 «Κυβέρνηση και Κυβερνη¬ 
τικά Όργανα». 

3. Την αριθ. 80386/1990 κοινή απόφαση των Υπουργών 
Προεδρίας της Κυβέρνησης και Εργασίας (ΦΕΚ 761/Β/ 
30.11.90). 

4. Την αριθ. 5245/25.10.50 απόφαση της Νομισματικής 
Επιτροπής όπως έχει τροποποιηθεί. 

5. Την αριθ. 11778/11.3.91 απόφασή μας «Χορήγηση επι¬ 
δόματος εορτών Πάσχα 1991 στους βοηθηματούχους των 


ΚΑΦ». 

6. Την αριθ. 100919/1990 απόφαση του Υπουργού Εργα¬ 
σίας, για τη μεταβίβαση αρμοδιοτήτων στο Γενικό Γραμματέα 
του Υπουργείου Εργασίας, αποφασίζουμε: 

Εγκρίνουμε τη χορήγηση επιδόματος εορτών Πάσχα 1992, 
σε καθένα από τους; βοηθηματούχους των Κεφαλαίων Αποζημί¬ 
ωσης Φορτ/τών (ΚΑΦ) λιμένων και ξηράς, αρμοδιότητας 
Υπουργείου Εργασίας, σύμφωνα με την αριθ. 11778/ 
11.3.1991 απόφασή μας, με μόνη διαφοροποίηση την ημερομη¬ 
νία έναρξης καταβολής αυτού, που ορίζεται η 16.4.1992. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 


Αθήνα, 8 Απριλίου 1992 


Ο Γενικός Γραμματέας 

I. ΣΤΕΦΑΝΟΥ 


Αριθ. 136/477 (6) 

Τροποποίηση των παρ. 1 και 3 του άρθρου 13 του Οργανισμού 
του Ταμείου Ασφαλίσεως Συμβολαιογράφων. 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 


Έχοντας υπόψη: 

1. Τις διατάξεις του άρθρου 3 του Ν. Δ/τος 1146/1942. 

2. Τα άρθρα 23 παρ. 1 στ. στ' και 24 παρ. 1 και παρ. 2 στ. γ', 
26 παρ. 1 και 27 παρ. 1 στ. δ’ του Ν. 1558/85 (Α’ 137). 

3. Το άρθρο 14 του Π. Δ/τος 105/88 (Α’ 46). 

4. Τις διατάξεις του άρθρου 30 του Ν. 1027/80, όπως αυτό 
αντικαταστάθηκε με το άρθρο 7 του Ν. 1275/82 και συμπληρώ¬ 
θηκε με το άρθρο 43 του Ν. 1469/84 (Α’ 111). 

5. Τη σύμφωνη γνώμη του Δ.Σ. του Ταμείου Ασφαλίσεως 
Συμβολαιογράφων που λήφθηκε κατά τις από 28.11.1991 και 

12.3.1992 συνεδριάσεις του. 

6. Τη γνώμη του Συμβουλίου Κοινωνικής Ασφάλειας που δια¬ 
τυπώθηκε στη 2η/26.2.92 συνεδρίασή του της ΚΖ περιόδου. 

7. Την αριθ. 1540/91 κοινή απόφαση του Πρωθυπουργού 
και του Υπουργού Υγείας, Πρόνοιας και Κοιν. Ασφαλίσεων, για 
τη μεταβίβαση αρμοδιοτήτων, αποφασίζουμε: 

Το άρθρο 13 του Οργανισμού του Ταμείου Ασφαλίσεως Συμ¬ 
βολαιογράφων, όπως τροποποιήθηκε και ισχύει με την Α.Υ.Υ.- 
Πρ.Κ.Α. 136/571/28.5.1991 (Β’ 427) τροποποιείται και συ¬ 
μπληρώνεται, όπως παρακάτω: 

1. Η παρ. 1 του άρθρου 13 αντικαθίσταται ως εξής: 

«1. Το καταβαλλόμενο από το Ταμείο μηνιαίο μέρισμα στους 
συνταξιούχους του, οι οποίοι έχουν συμπληρώσει χρόνο ασφάλι¬ 
σης τριάντα (30) ετών, καθώς και στους δικαιούχους τους καθο¬ 
ρίζεται σε σαράντα οκτώ χιλιάδες οκτακόσιες εβδομήντα δύο 
(48.872) δραχμές». 

2. Η παρ. 3 του άρθρου 13 αντικαθίσταται ως εξής: 

«Σε καμμία περίπτωση το απονεμόμενο από το Ταμείο μηνιαίο 
μέρισμα δεν μπορεί να είναι κατώτερο από το ποσό των είκοσι εν¬ 
νέα χιλιάδων τετρακόσίων ενενήντα (29.490) δραχμών». 

3. Οι διατάξεις της απόφασης αυτής η οποία ισχύει από 

1.1.1992 έχουν εφαρμογή και στους ήδη μερισματούχους του 
Ταμείου, των οποίων το μέρισμα ανακαθορίζεται από την ημερο¬ 
μηνία αυτή, σύμφωνα με τις πιο πάνω διατάξεις. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 9 Απριλίου 1992 


Ο ΥΦΥΠΟΥΡΓΟΣ 

Δ. ΣΙΟΥΦΑΣ 


♦ 


Αριθ. 151/63 (7) 

Αύξηση των χορηγουμένων μερισμάτων από το Επικουρικό Τα¬ 
μείο Ελληνικής Χωροφυλακής. 


Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Κεφ. Γ’ της παρ. 1 του άρθρου 12 του Κα¬ 
ταστατικού του Επικουρικού Ταμείου Ελληνικής Χωροφυλακής 
όπως αντικαταστάθηκε τελευταία και ισχύει με τις διατάξεις του 
άρθρου 3 του Π. Δ/τος 312/1987 (Α’ 149). 

2. Τα άρθρα 23, παρ. 1 στ. στ' και 24 παρ. 1 και παρ. 2 στ. γ’, 
26 παρ. 1 και 27 παρ. 1 στ. δ’ του Ν, 1558/85 (Α 137). 

3. Την αριθ. πρωτ. Υ 1540/18.9.91 (Β’ 754) Κοινή Από¬ 
φαση του Πρωθυπουργού και του Υπουργού Υγείας, Πρόνοιας 
και Κοιν. Ασφαλίσεων. 

4. Τις διατάξεις του άρθρου 30 του Ν. 1027/80, όπως αυτό 
αντικαταστάθηκε με το άρθρο 7 του Ν. 1275/82 και συμπληρώ¬ 
θηκε με το άρθρο 43 του Ν. 1469/1984 (ΦΕΚ 111/Α/84). 

5. Το άρθρο 14 του Π.Δ. 105/1988 (Α' 46). 

6. Την αρ. 30/3Α/31.10.91 απόφαση του Δ.Σ. του Ταμείου. 

7. Τη γνώμη του Συμβουλίου Κοινωνικής Ασφάλειας που δια¬ 
τυπώθηκε στην 45η/18.12.1991 συνεδρίασή του της ΚΣΤ' πε¬ 
ριόδου, αποφασίζουμε: 

Η δραχμική τιμή του μεριδίου, όπως αυτή ορίζεται από το Κε¬ 
φάλαιο Γ’ της παραγράφου 1 του άρθρου 12 του Καταστατικού 
του Ταμείου (ΕΤΕΧ) αυξάνεται από 1.3.1992 σε 15,5 δρχ. ανα¬ 
προσαρμοζόμενων αναλόγως, των μερισμάτων του Ταμείου. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 9 Απριλίου 1992 

Ο ΥΦΥΠΟΥΡΓΟΙ 

Δ. ΣΙΟΥΦΑΣ 
-^- 

Αριθ. ΥΠΠΟ/ΑΙΟΙΚ/Β/16415 (8) 

Τροποποίηση απόφασης διορισμού μελών του Δ.Σ. του Ταμείου 
διαχείρισης πιστώσεων για εκτέλεση αρχαιολογικών έργων. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 4 του Ν. 2021/92 «Ταμείο δια¬ 
χείρισης πιστώσεων για την εκτέλεση αρχαιολογικών έργων 
κ.λπ.» (ΦΕΚ 36/Α/4.3.92). 

2. Την ΤΠΠΟ/ΓΝΟΣ/49610/28.11.90 κοινή υπουργική 
απόφαση «Εξαίρεση από τον περιορισμό των τριών υπογραφών» 

(ΦΕΚ 743/Β/29.11.90). 

3. Την ΐΠΠΟ/ΔΙΟΙΚ/Β/12366/16.3.92 απόφασή μας, 
σχετικά με το διορισμό των μελών του Δ.Σ. του Ταμείου διαχείρι¬ 
σης πιστώσεων για εκτέλεση αρχαιολογικών έργων (ΦΕΚ 199/ 
Β/23.3.92). 

4. Το γεγονός της ανάθεσης των καθηκόντων της Δ/νσης 
Προϊστορικών και Κλασσικών Αρχαιοτήτων του ΥΠΠΟ στην Αι¬ 
κατερίνη Ρωμιοπούλου, αποφασίζουμε: 

1. Τροποποιούμε την ΥΠΠΟ/ΔΙΟΙΚ/Β/12366/16.3.92 
απόφασή μας (ΦΕΚ 199/Β) με την οποία διορίστηκαν τα μέλη 
του Διοικητικού Συμβουλίου του Ταμείου διαχείρισης πιστώσεων 
για εκτέλεση αρχαιολογικών έργων, με τριετή θητεία, και διορί¬ 
ζουμε ως μέλος του Διοικητικού αυτού Συμβουλίου, για το υπό¬ 
λοιπο της θητείας του (μέχρι 22.3.95), την Αικατερίνη Ρωμιο- 
πούλου, Δ/ντρια Προϊστορικών και Κλασσικών Αρχαιοτήτων του 
ΤΠΠΟ, σε αντικατάσταση της μέχρι τώρα Δ/ντριας της ίδιας 
Δ/νσης Ηώς Ζερβουδάκη. 

2. Κατά τα λοιπά ισχύει η ανωτέρω τροποποιούμενη απόφασή 
μας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 9 Απριλίου 1992 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 
-+- 

Αριθ. 4115.11/03/92 (9) 

Ανάθεση αρμοδιοτήτων στον Υποναύαρχο - Υπαρχηγό ΑΣ Πλα- 
κιώτη Μάρκο. 

Ο ΥΠΟΥΡΓΟΣ 

ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Το άρθρο 8 του Ν.Δ. 530/70 (ΦΕΚ 100Α'/2.5.70) «Περί 
Λιμενοφυλάκων και ετέρων τινών διατάξεων» όπως αντικατα- 
στάθηκε με το άρθρο 5 του Ν. 672/1977 (ΦΕΚ 235Α’/ 
27.8.1977). 

β) Το άρθρο 14 παρ. 2 του Νόμου 2018/92 (ΦΕΚ 33Α'/ 
27.2.92) «Περί Ρύθμισης θεμάτων αστυνομικού προσωπικού του 


Υπουργείου Δημοσίας Τάξεως και άλλες διατάξεις», ορίζουμε: 

Τον Υποναύαρχο - Υπαρχηγό ΑΣ Πλακιώτη Μάρκο ως Πρό¬ 
εδρο του Δευτεροβαθμίου Συμβουλίου Κρίσεως για την καταλλη¬ 
λότητα ή μη προς μόνιμο παραμονή στο Λιμενικό Σώμα των Λι¬ 
μενοφυλάκων, που συμπλήρωσαν τριετή εθελούσια υπηρεσία. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Πειραιάς, 14 Απριλίου 1992 

Ο ΥΠΟΥΡΓΟΣ 

ΑΡΙΣΤΟΤΕΛΗΣ Α. ΠΑΥΛΙΔΗΣ 
- 4 -- 

Αριθ. Β-14929/318 (10) 

Καθορισμός λεπτομερειών για την εφαρμογή των διατάξεων της 
παραγράφου 4 του άρθρου 23 των Προεδρικών Διαταγμάτων 
243/1987 και 244/1987 (Α'104) σχετικά με την αφαίρεση 
των Κρατικών πινακίδων κυκλοφορίας και της άδειας κυκλο¬ 
φορίας των Ε.Δ.Χ. αυτοκινήτων (ταξί - αγοραίων), καθώς 
και της ειδικής άδειας οδήγησης Ε.Δ.Χ. αυτοκινήτων του 
οδηγού. 

ΟΙ ΥΠΟΥΡΓΟΙ 
ΔΗΜΟΣΙΑΣ ΤΑΞΗΣ 

ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντες υπόψη: 

1. Τις διατάξεις της παραγράφου 3 του άρθρου 24 των Προε¬ 
δρικών Διαταγμάτων 243/1987 και 244/1987 «Κανονισμός 
λειτουργίας επιβατικών αυτοκινήτων δημόσιας χρήσης με ή χω¬ 
ρίς μετρητή (ταξί - αγοραία) κ.λπ.» (Α' 104). 

2. Τις έντονες διαμαρτυρίες των επιβατών και ιδιαίτερα των 
τουριστών, σχετικά με τις απαράδεκτες παραβάσεις των οδηγών 
ταξί που διαπράττονται σε αεροδρόμια ή λιμάνια ή σιδηροδρομι¬ 
κούς σταθμούς ή σταθμούς υπεραστικών λεωφορείων και που 
αναφέρονται στην παράγραφο 4 του άρθρου 23 των πιο πάνω 
Κανονισμών λειτουργίας των Ε.Δ.Χ. αυτοκινήτων (ταξί - αγο¬ 
ραίων). 

3. Το γεγονός, ότι, η παράνομη συμπεριφορά ορισμένων οδη¬ 
γών ταξί έχει δυσμενέστατα επακόλουθα, μεταξύ των οποίων και 
την ανεπανόρθωτη δυσφήμηση της Χώρας μας στο Εξωτερικό, 
αποφασίζουμε: 

Όταν διαπράττεται παράβαση των οδηγών Ε.Δ.Χ. αυτοκινή¬ 
των που αναφέρεται στην παράγραφο 4 των Προεδρικών Διαταγ¬ 
μάτων 243/1987 και 244/1987 (Α' 104) και αυτή διαπιστώ¬ 
νεται από το μικτό συνεργείο του άρθρου 20 των υπόψη Προεδρι¬ 
κών Διαταγμάτων ή από δύο (2) τουλάχιστον Αστυνομικούς 
υπαλλήλους, αφαιρούνται αμέσως και επί τόπου οι κρατικές πινα¬ 
κίδες κυκλοφορίας και η άδεια κυκλοφορίας του Ε.Δ.Χ. αυτοκινή¬ 
του και η ειδική άδεια οδήγησης Ε.Δ.Χ. αυτοκινήτων του οδη¬ 
γού. 

Συντάσσεται σχετική έκθεση βεβαίωσης παράβασης σε τετρα- 
πλούν, με διαφορετικά χρώματα των φύλλων. Το πρωτότυπο 
διαβιβάζεται στο Αρμόδιο Πειθαρχικό Συμβούλιο Β' για εκδί¬ 
καση της υπόθεσης κατ’ απόλυτη προτεραιότητα. 

Το πρώτο αντίγραφο της έκθεσης διαβιβάζεται στην οικεία 
Αστυνομική Αρχή, μαζί με τα αφαιρεθέντα στοιχεία, το δεύτερο 
παραδίδεται στον οδηγό ή τοποθετείται στον ανεμοθώρακα του 
αυτοκινήτου και το τρίτο παραμένει ως στέλεχος. 

Η έκθεση συντάσσεται από τον Αστυνομικό και υπογράφεται 
από όλα τα μέλη του μικτού συνεργείου όταν η παράβαση βεβαι¬ 
ώνεται απ’ αυτό. 

Σε περίπτωση που η παράβαση βεβαιώνεται με πλειοψηφία 
των μελών του συνεργείου, υπογράφεται οπωσδήποτε από τα 
πλειοψηφήσαντα μέλη. 

Όταν η παράβαση βεβαιώνεται από δύο (2) τουλάχιστον 
αστυνομικούς, η έκθεση υπογράφεται και από τους δύο. Σε κάθε 
περίπτωση η έκθεση υπογράφεται και από τον παραβάτη οδηγό, 
όταν ο τελευταίος είναι παρών κατά τη βεβαίωση της παράβα- 

σης. Αν ο παραβάτης αρνηθεί να υπογράψει, τούτο σημειώνεται 
στην οικεία θέση (θέση υπογραφής του) με την ένδειξη «αρνή- 
θηκε». 

Σε περίπτωση κατά την οποία δεν είναι δυνατή η αφαίρεση των 
πινακίδων κυκλοφορίας, λόγω ειδικής στερέωσης αυτών από τον 
κάτοχο του οχήματος (π.χ. πριτσίνωμα των βιδών) αποκόπτο- 
νται οι βίδες με πρόσφορο μέσο, χωρίς ευθύνη του επιλαμβανόμε- 
νου μικτού συνεργείου ή των αστυνομικών για τυχόν μικροφθορές 
που θα προκληθούν. 

Για την εκπλήρωση της αποστολής του μικτού συνεργείου δια¬ 
τίθεται υπηρεσιακό όχημα, καθώς και τα αναγκαία προς τούτο 
τεχνικά μέσα. 

Αν η άμεση αφαίρεση των στοιχείων κυκλοφορίας του οχήμα¬ 
τος (πινακίδες - άδεια κυκλοφορίας) και της ειδικής άδειας οδή¬ 
γησης Ε.Δ.Χ. αυτοκινήτων του οδηγού είναι αδύνατη για οποιο- 
δήποτε λόγο, αυτή ενεργείται με απόφαση του Διοικητή του οι¬ 
κείου Τμήματος Τροχαίας και όπου δεν υπάρχει, του Διοικητή 
του Αστυνομικού Τμήματος που ασκεί και καθήκοντα Τροχαίας. 

Η απόφαση αυτή διαβιβάζεται στο Αστυνομικό Τμήμα του τό¬ 
που κατοικίας του οδηγού για την αφαίρεση της ειδικής άδειας 
οδήγησης και του ιδιοκτήτη ή συνιδιοκτήτη για την αφαίρεση της 
άδειας κυκλοφορίας και των κρατικών πινακίδων του οχήματος. 

Αυτός στον οποίο επιβλήθηκε το διοικητικό μέτρο, καλείται 
από την Αστυνομική Αρχή του τόπου κατοικίας του, με αποδει¬ 
κτικό, μέσα σε πέντε (5) ημέρες να προσκομίσει και παραδώσει τα 
αφαιρούμενα στοιχεία του οχήματος ως και την ειδική άδεια οδή¬ 
γησης Ε.Δ.Χ. αυτοκινήτων του οδηγού. 

Αν ο παραβάτης δεν παραδώσει τα ανωτέρω στοιχεία μέσα 
στην παραπάνω προθεσμία, εφαρμόζονται οι διατάξεις της παρα¬ 
γράφου 1δ του άρθρου 7 και της παραγράφου 1δ του άρθρου 8 
των παραπάνω Προεδρικών Διαταγμάτων 243/1987 και 244/ 
1987. 

Η υποτροπή του αυτοκινήτου παρακολουθείται από την υπο¬ 
τροπή του οδηγού με το ίδιο αυτοκίνητο και διαπιστώνεται από το 
τηρούμενο από τή Γραμματεία των Πειθαρχικών Συμβουλίων 
Αρχείο. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα. 2 Απριλίου 1992 

οι ΥΠΟΥΡΓΟΙ 

ΔΗΜΟΣΙΑΣ ΤΑΞΗΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΘΕΟΔ. ΑΝΑΓΝΩΣΤΟΠΟΥΛΟΣ ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 
-+- 

Αριθ. Β-14073/30 9 (11) 

Αντικατάσταση διατάξεων της 18200/1979 απόφασης του 
Υπουργού Συγκοινωνιών «περί καθορισμού προϋποθέσεων και 
διαδικασίας χορηγήσεως στοιχείων κυκλοφορίας διά δοκιμα¬ 
στικήν κυκλοφορίαν αυτοκινήτων οχημάτων ή μοτοσικλετών» 
(Β' 548), όπως αντικαταστάθηκε με την με αριθμό 688/ 
1980 (Β' 140) όμοια. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις των άρθρων 88 παράγραφος 3 και 90 παρά¬ 
γραφος 2 του Κώδικος Οδικής Κυκλοφορίας, που κυρώθηκε με 
το Ν. 614/1977 «περί κυρώσεως του Κώδικος Οδικής Κυκλο¬ 
φορίας». 

2. Τη με αριθ. 18200/1979 απόφαση του Υπουργού Συγκοι¬ 
νωνιών (Β’ 548), όπως τροποποιήθηκε με τις με αριθμό 688/ 
1980 (Β' 140) και 93824/1418/1986 (Β' 619) όμοιες «περί 
καθορισμού προϋποθέσεων και διαδικασίας χορηγήσεως στοι¬ 
χείων κυκλοφορίας διά δοκιμαστικήν κυκλοφορία αυτοκινήτων 
οχημάτων και μοτοσικλετών». 

3. Την ανάγκη μεταφοράς των αυτοκινήτων οχημάτων ή μο¬ 
τοσικλετών για τη δοκιμή ή επίδειξη αυτών, καθώς και για τη 


μεταφορά των καινουργών και των εισαγομένων μεταχειρισμέ¬ 
νων τοιούτων από τα τελωνεία στις εκθέσεις αυτοκινήτων ή από 
τα Τελωνεία και τις εκθέσεις αυτοκινήτων στα Κέντρα Τεχνικού 
Ελέγχου Οχημάτων και σε οποιοδήποτε σημείο της χώρας λόγω 
πωλήσεως αυτών, αποφασίζουμε: 

1. Οι παράγραφοι 2, 3 και 4 του άρθρου 5 της με αριθμό 
18200/1979 απόφασης του Υπουργού Συγκοινωνιών (Β' 548) 
αντικαθίστανται όπως παρακάτω σε μια παράγραφο η οποία 
λαμβάνει σειρά με αριθμό 2. 

«2. Οι άδειες κυκλοφορίας που εκδίδονται, σύμφωνα με την 
παρούσα, χρησιμοποιούνται αποκλειστικά και μόνο από εκείνους 
για τους οποίους εκδόθηκαν ή από εξουσιοδοτημένο υπάλληλο 
της επιχείρησης, για τη δοκιμή των αυτοκινήτων οχημάτων ή 
μοτοσικλετών ή την επίδειξη αυτών, καθώς και για τη μεταφορά 
των καινουργών και μεταχειρισμένων αυτοκινήτων ή μοτοσικλε¬ 
τών (δικύκλων ή τρικύκλων) από τα Τελωνεία στις εκθέσεις αυ¬ 
τοκινήτων ή από τα Τελωνεία και τις εκθέσεις αυτοκινήτων στα 
Κέντρα Τεχνικού Ελέγχου Οχημάτων και αντίστροφα και σε 
οποιοδήποτε σημείο της χώρας λόγω πώλησης αυτών. Τα αυτο¬ 
κίνητα οχήματα ή μοτοσικλέτες, που φέρουν άδεια και πινακίδες 
δοκιμαστικής κυκλοφορίας επιτρέπεται να κυκλοφορούν κατά τις 
Κυριακές και ημέρες αργίας. Στις παραπάνω άδειες δοκιμαστι¬ 
κής κυκλοφορίας θα αναγράφεται η παρατήρηση «ΕΠΙΤΡΕΠΕ¬ 
ΤΑΙ Η ΚΥΚΛΟΦΟΡΙΑ ΤΟΥ ΚΑΤΑ ΤΙΣ ΚΥΡΙΑΚΕΣ ΚΑΙ 
ΗΜΕΡΕΣ ΑΡΓΙΑΣ» από την υπηρεσία που χορηγείται». 

2. Οι παράγραφοι 5 και 6 του άρθρου 5 της με αριθμό 
18200/1979 απόφασης του Υπουργού Συγκοινωνιών (Β' 548) 
λαμβάνουν, αντίστοιχα, αριθμό σειράς 3 και 4. 

3. Κατά τα λοιπά ισχύει η με αριθμό 18200/1979 απόφαση 
του Υπουργού Συγκοινωνιών, όπως συμπληρώθηκε με την 
αριθμό 93824/1418/1986 απόφαση του Υφυπουργού Μετα¬ 
φορών και Επικοινωνιών και αντικαταστάθηκε με την με αριθμό 
94249/1600/1987 απόφαση του Υπουργού Μεταφορών και 
Επικοινωνιών (Β' 103). 

Η εφαρμογή της απόφασης αυτής αρχίζει από 1 Μαΐου 1992. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 10 Απριλίου 1992 

Ο ΥΠΟΥΡΓΟΣ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 
-♦- 

Αριθ. 3956 (12) 

Τροποποίηση εν μέρει της 32/90 απόφασης του Κ.Σ. Γαρδικίου 

Σουλίου, περί συστάσεως Νομικού Προσώπου «Σχολική Επι¬ 
τροπή Νηπιαγωγείου - Δημοτικού Σχολείου - Γυμνασίου 

(Σχολικού Κέντρου) Κοινότητας Γαρδικίου Σουλίου Νομ. Θε¬ 
σπρωτίας. 

Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

1. Τις διατάξεις του Π.Δ/τος 331/83, του άρθρου 187 του 
Π.Δ. 323/89 και του Ν. 1894/90. 

2. Την αριθ. 32/90 απόφαση του Κοινοτικού Συμβουλίου 
Γαρδικίου Σουλίου, περί συστάσεως Ν.Π. «Σχολική Επιτροπή 
Νηπιαγωγείου - Δημοτικού Σχολείου - Γυμνασίου (Σχολικού Κέ¬ 
ντρου) Κοινότητας Γαρδικίου Σουλίου». 

3. Το γεγονός ότι στο Σχολικό Κέντρο Γαρδικίου φοιτούν και 
μαθητές της Κοινότητας Χόϊκας, εφόσον έπαυσαν να λειτουργούν 
τα σχολεία τους, λόγω ιδρύσεως του εν λόγω Σχολικού Κέντρου, 
αποφασίζουμε: 

1. Τροποποιούμε την παρ. 3 της αριθ. 8984/2.7.1990 απο- 
φάσεώς μας, ως προς τα μέλη του Διοικητικού Συμβουλίου του 
Νομικού Προσώπου «Σχολική Επιτροπή Νηπιαγωγείου - Δημο¬ 
τικού Σχολείου - Γυμνασίου Γαρδικίου Σουλίου (Σχολικό Κέ¬ 
ντρο)» και ορίζουμε ότι αυτό του λοιπού θα διοικείται από επταμε- 
λές Διοικητικό Συμβούλιο, το οποίο θα αποτελείται από τους 

εξής: 

α) Τον εκάστοτε Πρόεδρο της Κοινότητας Γαρδικίου Σουλίου, 
ως Πρόεδρο. 

β) Τον εκάστοτε Πρόεδρο της Κοινότητας Σκανδάλου, 
γ) Τον εκάστοτε Πρόεδρο της Κοινότητας Χόϊκας. 
δ) Ένα Κοινοτικό Σύμβουλο της Κοινότητας Γαρδικίου Σου¬ 
λίου, που θα ορισθεί με απόφαση του Κοινοτικού Συμβουλίου, και 
ε) Από τους εκάστοτε Δ/ντές του Νηπιαγωγείου, Δημοτικού 
Σχολείου και Γυμνασίου. 

2. Κατά τα λοιπά ισχύει η αριθ. 8984/2.7.1990 προγενέ¬ 
στερη απόφασή μας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ηγουμενίτσα, 9 Απριλίου 1992 
Ο Νομάρχης 

ΧΑΡΙΑΑΟΣ ΦΡΑΓΚΟΥΛΗΣ 

- + - 

Αριθ. ΤΥ 74 1 (13) 

Συγκρότηση Πρωτοβάθμιας Επιτροπής για τον έλεγχο Σταυλι- 
σμού και επιχειρήσεων επεξεργασίας ζωικών προϊόντων περι¬ 
φέρειας Ν. Κυκλάδων. 

Η ΝΟΜΑΡΧΗΣ ΚΥΚΛΑΔΩΝ 

Έχοντας υπόψη: 

1. Τις διατάξεις: 

α) Του Ν. 3200/55 «περί διοικητικής αποκεντρώσεως», 
όπως τροποποιήθηκε με το Ν.Δ. 532/70. 

β) Των Β.Δ. 707/70 και 197/72 «περί μεταβιβάσεως αρμο¬ 
διοτήτων Υπουργείου Κοιν, Υπηρεσιών στους κ.κ. Νομάρχες». 

γ) Του Π.Δ. 544/77 «περί Οργανισμού του Υπουργείου Κοιν. 
Υπηρεσιών». 

δ) Του Ν. 1579/85 «ρυθμίσεις για την εφαρμογή και ανά¬ 
πτυξη του Εθνικού Συστήματος Υγείας και άλλες διατάξεις». 

2. Το αριθ. οικ. 1579/19.2.91 έγγραφο του Υπουργείου 
Υγείας, Πρόνοιας και Κοιν. Ασφαλίσεων. 

3. Την ιδιομορφία του Νομού μας, αποφασίζουμε: 

Α. Συγκροτούμε επιτροπή Πρωτοβάθμια για τον έλεγχο Σταυ- 
λισμού και επιχειρήσεων επεξεργασίας ζωικών προϊόντων για 
την περιφέρεια του Ν. Κυκλάδων από τους παρακάτω: 

1. Μητσομάτη Γεώργιο, Επόπτη Δημ. Υγείας, Προϊστάμενο 
Τμήματος Υγιεινής με βαθμό Α’. 

2. α) Τσακριό Νικόλαο, κτηνίατρο, με βαθμό Α', για τα νησιά 
Θήρα, Ανάφη, Θηρασιά. 

β) Ασλανίδη Γαβριήλ, κτηνίατρο, με βαθμό Α', για τα νησιά 
Ίο, Φολέγανδρο, Σίκινο. 

γ) Πρωτονοταρίου Αικατερίνη, με βαθμό Α', για τα νησιά 
Νάξο, Αμοργό, Δονούσα, Ηράκλειά, Σχοινούσα, Κουφονήσια. 
δ) Λιάκο Γεώργιο, κτηνίατρο, για τη νήσο Άνδρο, 
ε) Καγκάνη Γεώργιο, κτηνίατρο, για τα νησιά Πάρο και Αντί¬ 
παρο. 

στ) Βλασαρίδη Φώτη, κτηνίατρο, με βαθμό Α', για τη νήσο 
Τήνο. 

ζ) Μπάρδα Αναστάσιο, κτηνίατρο, με βαθμό Α', για τη νήσο 
Μύκονο. 

η) Νικητάκη Μυρτώ, κτηνίατρο, με βαθμό Β', για τη νήσο 
Σύρο. 

3. α) Δελλή Χρήστο, γεωπόνο, με βαθμό Β', για τα νησιά 
Θήρα, Ανάφη, Θηρασιά. Ίο, Φολέγανδρο, Σίκινο. 

β) Διονυσία Καλαντζή, γεωπόνο, με βαθμό Β’, για τα νησιά 
Νάξο, Αμοργό, Δονούσα, Ηράκλειά, Σχοινούσα, Κουφονήσια. 
γ) Κωνσταντινίδη Θεόδωρο, με βαθμό Α', για τη νήσο Άνδρο, 
δ) Κουτσουράκη Παναγιώτη, με βαθμό Α', για τα νησιά Πάρο 
και Αντίπαρο. 

ε) Τσικουδή Αναστάσιο, με βαθμό Α’, για τα νησιά Τήνο και 
Μύκονο. 

στ) Βραχορίτη Ιωάννη, με βαθμό Α', για τη νήσο Σύρο. 


4. Ένα μηχανικό της υπηρεσίας Πολεοδομίας της περιοχής 
που θα ιδρυθεί και θα λειτουργήσει η επιχείρηση. 

5. Ένα αξιωματικό ή υπαξιωματικό της Αστυνομικής Αρχής 
της περιοχής που θα ιδρυθεί και θα λειτουργήσει η επιχείρηση. 

6. Ένα Δημοτικό ή Κοινοτικό Σύμβουλο της περιοχής που θα 
ιδρυθεί και θα λειτουργήσει η επιχείρηση. 

7. Ένα εκπρόσωπο του Γεωργικού Συνεταιρισμού της περιο¬ 
χής που θα ιδρυθεί και θα λειτουργήσει η επιχείρηση. 

8. Σε περίπτωση απουσίας ή κωλύματος των τακτικών μελών 
αναπληρούνται από τους νόμιμους αναπληρωτές τους. 

Γραμματέας της επιτροπής ορίζεται ο Επόπτης Δημόσιας 
Υγείας υπεύθυνος της περιοχής που θα ιδρυθεί και θα λειτουργή¬ 
σει η επιχείρηση. 

Πρόεδρος της επιτροπής ορίζεται ο σε βαθμό ανώτερος υπάλ¬ 
ληλος Π.Ε. κατηγορίας που συμμετέχει στην επιτροπή. 

Έργο της επιτροπής είναι: 

1. Ο έλεγχος και η γνωμοδότηση σε θέματα σταυλισμού και 
ίδρυσης και λειτουργίας πτηνοτροφικών ή κτηνοτροφικών επιχει¬ 
ρήσεων ή επιχειρήσεων επεξεργασίας ζωικών προϊόντων, σύμ¬ 
φωνα με τις διατάξεις του Α.Ν. 2520/40 και τις υγειονομικές 
διατάξεις που ισχύουν κάθε φορά. 

2. Η σύνταξη πρακτικού και η υποβολή του στο Τμήμα Υγιει¬ 
νής. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Ερμούπολη, 1 Απριλίου 1992 

Η Νομάρχης 
ΑΙΚ. ΓΙΑΒΑΣΗ 

- 4 - 

Αριθ. Τ Υ ΟΙΚ 1177 (14) 

Συγκρότηση Δευτεροβάθμιας Επιτροπής για τον έλεγχο Σταυλι- 
σμού και επιχειρήσεων επεξεργασίας ζωϊκών προϊόντων περι¬ 
φέρειας Ν. Κυκλάδων. 

Η ΝΟΜΑΡΧΗΣ ΚΥΚΛΑΔΩΝ 

Έχοντας υπόψη: 

1. Τις διατάξεις: 

α) Του Ν. 3200/55 «περί διοικητικής αποκεντρώσεως», 
όπως τροποποιήθηκε με το Ν.Δ. 532/70. 

β) Των Β.Δ. 707/70 και 197/72 «περί μεταβιβάσεως αρμο¬ 
διοτήτων Υπουργείου Κοιν. Υπηρεσιών στους κ.κ. Νομάρχες». 

γ) Του Π.Δ. 544/77 «περί Οργανισμού του Υπουργείου Κοιν. 
Υπηρεσιών». 

δ) Του Ν. 1579/85 «ρυθμίσεις για την εφαρμογή και ανά¬ 
πτυξη του Εθνικού Συστήματος Υγείας και άλλες διατάξεις». 

ε) Την αριθ. ΟΙΚ 4967/4.10.91 απόφαση «περί ορισμού ια¬ 
τρού υπευθύνου στο Τμήμα Υγιεινής για τα ιατρικής φύσεως προ- 
κύπτοντα υγειονομικά θέματα». 

στ) Το αριθ. 8861/31.10.89 έγγραφο Υπουργείου Υγείας, 
Πρόνοιας και Κοινωνικών Ασφαλίσεων, 
ζ) Την ιδιομορφία του Νομού μας. 

η) Το γεγονός ότι μετατέθηκε ο κ. Δόντας Γεώργιος, Προϊστά¬ 
μενος του Τμήματος Πολεοδομίας και μέλος της επιτροπής, απο¬ 
φασίζουμε: 

1. Συγκροτούμε Δευτεροβάθμια επιτροπή ελέγχου επιχειρή¬ 
σεων Σταυλισμού ζώων και επεξεργασίας ζωϊκών προϊόντων από 
τους: 

α) Τον εκάστοτε ΑΙ που υπηρετεί στο Αγροτικό Ιατρείο Φοίνι- 
κα-Σύρου, με αναπληρωτή τον Ιωάννη Φερούκα, ειδικευόμενο 
Ιατρό του Βαρδάκειου και Πρώιου Νοσ/μείου Σύρου, ως Πρόε¬ 
δρο. 

β) Γαρδικλή Νικόλαο, κτηνίατρο, Προϊστάμενο της Δ/νσης 
Κτηνιατρικής, ως μέλος. 

γ) Κουρινάκη Βασίλειο, γεωπόνο, Προϊστάμενο της Δ/νσης 
Γεωργίας, ως μέλος. 

δ) Καλαβρό Εμμανουήλ, αρχιτέκτονα μηχανικό, Προϊστάμενο 

Τμήματος Πολεοδομίας. 

ε) Τον εκάστοχε Αστυν. Δ/ντή της Δ/νσης Κυκλάδων. 

στ) Τον Δήμαρχο ή Πρόεδρο της περιοχής που θα ιδρυθεί ή 
έχει ιδρυθεί και θα λειτουργήσει ή λειτουργεί η επιχείρηση. 

ζ) Τον εκάστοτε Πρόεδρο του Γεωργικού Συνεταιρισμού της 
περιοχής που θα ιδρυθεί ή έχει ιδρυθεί και θα λειτουργήσει ή λει¬ 
τουργεί η επιχείρηση. 

2. Σε περίπτωση απουσίας ή κωλύματος των τακτικών μελών 
αναπληρώνονται από τους νόμιμους αναπληρωτές τους. 

Γραμματέας της επιτροπής ορίζεται η Αλεβίζου Πηνελόπη, 
Ε.Δ.Υ. του Τμήματος Υγιεινής. 

3. Έργο της Δευτεροβάθμιας επιτροπής είναι: 

1) Η γνωμοδότηση σε θέματα προσφυγών των ενδιαφερομέ¬ 
νων κατά τιυν πρωτοβάθμιων αποφάσεων. 

2) Η γνωμοδότηση για την απαγόρευση άσκησης επαγγέλμα¬ 
τος ή επιτηδεύματος στις περιπτώσεις που κινδυνεύει η Δημόσια 
Υγεία, σύμφωνα με τις διατάξεις του Α.Ν. 2520/40 και τις 
Υγειονομικές Διατάξεις που ισχύουν κάθε φορά. 

3. Η σύνταξη και υποβολή πρακτικού στον Νομάρχη. 

Η απόφαση αυτή να δημοσιευθέί στην Εφημερίδα της Κυβερ- 
νήσεως. 

Ερμούπολη. 1 Απριλίου 1992 

Η Νομάρχης 
Α1Κ. ΓΙΑΒΑΣΗ 

- +- 

Αριθ. 5 154 (15) 

Σύσταση ίδιου Νομικού Προσώπου στην Κοινότητα Σπαρτιάς 

Νομ. Φθιώτιδας με την επωνυμία «Σχολική Επιτροπή Δημο¬ 
τικού Σχολείου Σπαρτιάς». 

0 ΝΟΜΑΡΧΗΣ ΦΘΙΩΤΙΔΑΣ 

Έχοντας υπόψη: 

1. Τις διατάξεις: 

α) Την παρ. 8-15 του άρθρου 5 του Ν. 1894/1990 «για την 
Ακαδημία Αθηνών και άλλες εκπαιδευτικές διατάξεις» (ΦΕΚ 
ΙΙΟ/Α'), και 

β) Του άρθρου 187 του Δημοτικού και Κοινοτικού Κώδικα 
(Π.Δ. 323/1989. ΦΕΚ 146/Α ). 

2. Την αριθ. 10/1991 απόφαση του Κοινοτικού Συμβουλίου 
Σπαρτιάς Νομ. Φθιώτιδας για σύσταση σχολικής επιτροπής, 
αποφασίζουμε: 

1. Συνιστούμε ίδιο νομικό πρόσωπο στην Κοινότητα Σπαρτιάς 
Νομ. Φθιώτιδας με την επωνυμία «Σχολική Επιτροπή Δημοτικού 
Σχολείου Σπαρτιάς». 

Η συνιστώμενη με την απόφαση αυτή Σχολική Επιτροπή διοι- 
κείται από 7μελές Διοικητικό Συμβούλιο, αποτελούμενο από: 

α) Τον εκάστοτε Πρόεδρο της Κοινότητας ή τον Κοινοτικό 


Σύμβουλο που θα ορισθεί με απόφαση του Κοινοτικού Συμβου¬ 
λίου, ως Πρόεδρο. 

β) Δύο (2) Κοινοτικούς Συμβούλους. 

γ) Το Διευθυντή του Δημοτικού Σχολείου. 

δ) Δύο (2) δημότες ή κατοίκους της Κοινότητας. 

ε) Τον εκπρόσωπο του Συλλόγου Γονέων και Κηδεμόνων. 

2. Η θητεία του πρώτου Διοικητικού Συμβουλίου του συνιστώ- 
μενου με την απόφαση αυτή Νομικού Προσώπου λήγει με τη 
λήξη της θητείας της κοινοτικής περιόδου 1991-1994. 

Η θητεία των μελών του Διοικητικού Συμβουλίου ακολουθεί 
την κοινοτική περίοδο. 

3. Το Διοικητικό Συμβούλιο της Σχολικής Επιτροπής εκλέγει 
τον Αντιπρόεδρο και τον Γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την κά¬ 
λυψη των δαπανών λειτουργίας, θέρμανσης, φωτισμού, ύδρευ¬ 
σης, τηλεφώνου, αποχέτευσης, αγοράς αναλωσίμων υλικών 
κ.λπ. 

β) Η αμοιβή καθαριστριών. 

γ) Η εκτέλεση έργων για επισκευή και συντήρηση των Σχο¬ 
λείων και του κάθε είδους εξοπλισμού τους. 

δ) Η εισήγηση προς τις αντίστοιχες Διευθύνσεις Πρωτοβάθ¬ 
μιας και Δευτεροβάθμιας Εκπαίδευσης για τον εφοδιασμό από 
τον Οργανισμό Σχολικών Κτιρίων των Σχολείων με έπιπλα και 
εξοπλιστικά είδη και από το Υπουργείο Εθνικής Παιδείας και 
Θρησκευμάτων με βιβλία για τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση 
των σχολικών κυλικείων, και 

στ) Η λήψη κάθε άλλου μέτρου που κρίνεται αναγκαίο για τη 
στήριξη της διοικητικής λειτουργίας των σχολικών μονάδων. 

5. Πόροι της Σχολικής Επιτροπής είναι: 
α) Η ετήσια επιχορήγηση του Κράτους. 

β) Η ετήσια επιχορήγηση της Κοινότητας, 
γ) Κάθε είδους εισφορές, δωρεές, κληρονομιές, κληροδο¬ 
σίες. 

δ) Εισπράξεις από το αντίτιμο των «αρεχομένων πραγμάτων ή 
υπηρεσιών. 

ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στο δικαστήριο και σε 
κάθε άλλη αρχή από τον Πρόεδρο του Διοικητικού Συμβουλίου 
και, όταν αυτός απουσιάζει ή κωλύεται, από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Λαμία, 27 Μαρτίου 1992 
Ο Νομάρχης 

ΓΕΩΡΓΙΟΣ ΚΑΛΑΝΤΖΗΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ Τ ΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστριου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ Κώδικας 

104 32 


ΤΕΙΕΧ 

22.321 1 ΥΡΕΤ ΘΒ 

λειτουργούν καθημερινά από 8.00 έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ 52 39 762 

* ΒΙΒΛΙΟΘΗΚΗ Σολωμου 51 τηλ 52 48 188 

* Για φωτοαντίγραφα παλαιών τευχών στην οδό Σολωμού 51 τηλ 52 48 141 

* Τμήμα πληροφόρησης Για τα δημοσιεύματα των ΦΕΚ Καποδιστριου 25 τηλ 52 25 713 52 49 547 

* Οδηγίες για δημοσιεύματα Ανωνύμων Εταιρειών και ΕΠΕ τηλ 52 48 785 
Πληροφορίες για δημοσιεύματα Ανωνύμων Εταιρειών και ΕΠΕ τηλ 52 25 761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες τηλ 52 48 320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ 60 Από 9 σελίδες μέχρι 16 δρχ 100, από 17 έως 24 δρχ 120 
Απο 25 σελίδες και πάνω η τιμή πώλησης κάθε φυλλου (δσέλιδου ή μέρους αυτου) αυξανεται κατα 40 δρχ 


Μπορείτε να γίνετε συνδρομητής για όποιο τεύχος θέλετε Θα σας αποστέλλεται με το Ταχυδρομείο 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ κατάθεσης στο Δημόσιό Ταμείο 2531 


Κωδικός αριθ κατάθεσης στο Δημόσιό Ταμείο 3512 


Ποσοστό 5% υπέρ του Ταμείου Αλληλο 

Η ετήσια συνδρομή είναι βοήθειας του Προσωπικού (ΤΑΠΕΤ) 

Πληροφορίες τ ηλ 52 48 320 


\μ<> ιο ιημκο ηποίΡΛΦίιη 












